|  |
| --- |
|  |
|  Број:404-565/2019-05 |
|  Датум: 24.09.2019. године |
|   |

**Предмет:** Одговор на питање број 1 у вези конкурсне документације за јавну набавку услугe - Осигурање имовине, запослених и аутомобила,ЈН бр.18/2019-05

ПИТАЊЕ:

Поштовани,

Као заинтересовани понуђач за учешће у предметном поступку јавне набавке, молимо Вас за следеће појашњење конкурсне документације, ЈН бр. 18/2019-05:

1. Као један од додатних услова за учешће у предметном поступку јавне набавке, прописана је одређена висина пословних прихода у 2016, 2017. и 2018. години која се доказује обрасцем BON-JN.

С обзиром да се овај образац више не издаје за осигуравајућа друштва, молимо Вас за одговор, да ли се уместо њега могу доставити Биланси успеха и стања за наведене године?

1. На страни 6. конкурсне документације наведено је да за обрачун премије каско осигурања треба користити вредности из Каталога АМСС.

Међутим, у предмету јавне набавке и у обрасцу структуре цене одређено је уписивање само премије обавезног осигурања и ауто незгоде.

Молимо за појашњење да ли је потребно понудити и премију каско осигурања возила, у којој варијанти учешћа у штети, да ли је покриће потребно за Србију или Европу и где треба уписати премију?

1. На страни 6. конкурсне документације наведено је да за возило под редним бројем 4. није потребно обавезно осигурање у 2019.години.

С обзиром да се јавна набавка расписује на период од две године, молимо за одговор да ли ову премију треба укључити у другој години важења уговора и где је уписати?

1. Као средство финансијског обезбеђења приликом достављања понуде, на страни 56. конкурсне документације (тачка 2.11.) прописано је да је потребно доставити по једну бланко сопствену меницу за партију 1 и 2.

Истовремено, на страни 59. стоји да је потребно да понуђач достави само једну меницу.

Молимо за одговор да ли је потребно доставити једну меницу за све партије или по једну за сваку партију посебно?

Унапред се захваљујемо на одговорима!

Срдачан поздрав,

Одговор на питањe бр. 1:

1. Уместо обрасца БОН – ЈН могу се доставити Биланси успеха и стања за наведене године.

 2. За партију 3 – Осигурање аутомобила , Наручилац није предвидео каско осигурање аутомобила, тако да ће све што је наведено у вези каско осигурања бити обрисано из конкурсне документације.

 3. За возило под редним бројем 4 треба укључити премију у другој години важења уговора.

 У Обрасцу структуре цене на страни 46 конкурсне документације за свако возило унети вредност годишње премије за обавезно осигурање и за ауто незгоду, с тим што ће се у табели, под редним бројем 10. **УКУПНА ПРЕМИЈА ЗА ОСНОВНО ОСИГУРАЊЕ за 24 месеца,** за возило под редним бројем 4 урачунати укупна премија за период од 12 месеци, а за сва остала возила за период од 24 месеца.

1. Као средство финансијског обезбеђења за озбиљност понуде потребно је доставити по једну меницу, са пратећом документацијом за сваку партију посебно.

Поводом постављеног питања број 1, а у вези са јавном набавком услуге -Осигурање имовине, запослених и аутомобила,ЈН бр.18/2019-05,

**Наручилац је изменио и допунио конкурсну документацију и исту поставио на Портал јавних набавки и интернет страницу наручиоца** [**www.rdrr.gov.rs**](http://www.rdrr.gov.rs)**.**